พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศ กองทัพไทยกระทรวงกลาโหมพ.ศ. ๒๕๕๒[๑] ภูมิพลอดุลยเดช ป.ร.ให้ไว้ ณ วันที่ ๒๗ มีนาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพอากาศกองทัพไทย กระทรวงกลาโหมอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๓ วรรคหนึ่งแห่งพระราชบัญญัติจัดระเบียบราชการกระทรวงกลาโหม พ.ศ. ๒๕๕๑จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองทัพไทย กระทรวงกลาโหม พ.ศ. ๒๕๕๒มาตรา ๒พระราชกฤษฎีกานี้ให้ใช้บังคับตั้งแต่วันที่ ๑ เมษายน พ.ศ. ๒๕๕๒ เป็นต้นไปมาตรา ๓ให้แบ่งส่วนราชการกองทัพอากาศ กองทัพไทย กระทรวงกลาโหม ดังต่อไปนี้(๑)สำนักงานเลขานุการกองทัพอากาศ(๒)กรมสารบรรณทหารอากาศ(๓)กรมกำลังพลทหารอากาศ(๔)กรมข่าวทหารอากาศ(๕)กรมยุทธการทหารอากาศ(๖)กรมส่งกำลังบำรุงทหารอากาศ(๗)กรมกิจการพลเรือนทหารอากาศ(๘)กรมเทคโนโลยีสารสนเทศและการสื่อสารทหารอากาศ(๙)สำนักงานปลัดบัญชีทหารอากาศ(๑๐)กรมการเงินทหารอากาศ(๑๑)กรมจเรทหารอากาศ(๑๒)สำนักงานตรวจสอบภายในทหารอากาศ(๑๓)สำนักงานนิรภัยทหารอากาศ(๑๔)สำนักงานพระธรรมนูญทหารอากาศ(๑๕)หน่วยบินซึ่งขึ้นตรงต่อกองทัพอากาศ(๑๖)โรงเรียนการบิน(๑๗)กรมควบคุมการปฏิบัติทางอากาศ(๑๘)หน่วยบัญชาการอากาศโยธิน(๑๙)กรมช่างอากาศ(๒๐)กรมสื่อสารอิเล็กทรอนิกส์ทหารอากาศ(๒๑)กรมสรรพาวุธทหารอากาศ(๒๒)กรมแพทย์ทหารอากาศ(๒๓)กรมพลาธิการทหารอากาศ(๒๔)กรมช่างโยธาทหารอากาศ(๒๕)กรมขนส่งทหารอากาศ(๒๖)กรมยุทธศึกษาทหารอากาศ(๒๗)[๒]โรงเรียนนายเรืออากาศนวมินทกษัตริยาธิราช(๒๘)กรมสวัสดิการทหารอากาศ(๒๙)ศูนย์วิจัยพัฒนาวิทยาศาสตร์เทคโนโลยีการบินและอวกาศกองทัพอากาศ(๓๐)สถาบันเวชศาสตร์การบินกองทัพอากาศ(๓๑)สำนักงานผู้บังคับทหารอากาศดอนเมือง(๓๒)หน่วยทหารอื่นซึ่งมีฐานะเทียบเท่ากองร้อย กองพัน กรม หรือกองพลซึ่งขึ้นตรงต่อกองทัพอากาศมาตรา ๔สำนักงานเลขานุการกองทัพอากาศมีหน้าที่ปฏิบัติงานเลขานุการให้กับผู้บัญชาการทหารอากาศ รองผู้บัญชาการทหารอากาศผู้ช่วยผู้บัญชาการทหารอากาศ เสนาธิการทหารอากาศและผู้ดำรงตำแหน่งอื่นตามที่ผู้บัญชาการทหารอากาศมอบหมายพิจารณา เสนอแนะ วางแผนอำนวยการ ประสานงาน ควบคุม กำกับการ และดำเนินการเกี่ยวกับการรับเสด็จและส่งเสด็จงานพระราชพิธี รัฐพิธี พิธีการทางทหาร และการรับรองบุคคลสำคัญทั้งในประเทศและต่างประเทศมีเลขานุการกองทัพอากาศเป็นผู้บังคับบัญชารับผิดชอบมาตรา ๕กรมสารบรรณทหารอากาศ มีหน้าที่พิจารณา เสนอความเห็น วางแผน อำนวยการประสานงาน ควบคุม กำกับการ พัฒนา และดำเนินการเกี่ยวกับการสารบรรณ การธุรการการประวัติศาสตร์ การพิพิธภัณฑ์และตำนาน และแบบธรรมเนียมของทหารกับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านสารบรรณมีเจ้ากรมสารบรรณทหารอากาศเป็นผู้บังคับบัญชารับผิดชอบมาตรา ๖กรมกำลังพลทหารอากาศ มีหน้าที่พิจารณา เสนอนโยบาย วางแผน อำนวยการประสานงาน ควบคุม กำกับการ พัฒนา และดำเนินการด้านกิจการกำลังพลการศึกษาของกองทัพอากาศ การกำลังพลสำรอง และการสัสดี กับมีหน้าที่จัดการความรู้ควบคุม ประเมินผล และตรวจตรากิจการในสายวิทยาการด้านกำลังพลมีเจ้ากรมกำลังพลทหารอากาศเป็นผู้บังคับบัญชารับผิดชอบมาตรา ๗กรมข่าวทหารอากาศ มีหน้าที่พิจารณา เสนอนโยบาย วางแผน อำนวยการ ประสานงานควบคุม กำกับการ พัฒนา และดำเนินการด้านการข่าวกรอง การต่อต้านข่าวกรองการรักษาความปลอดภัย กิจการทหารในต่างประเทศและแนวทางความสัมพันธ์ทางทหารระหว่างประเทศกับมีหน้าที่จัดการความรู้ ควบคุมประเมินผลและตรวจตรากิจการในสายวิทยาการด้านการข่าวและการรักษาความปลอดภัยมีเจ้ากรมข่าวทหารอากาศเป็นผู้บังคับบัญชารับผิดชอบมาตรา ๘กรมยุทธการทหารอากาศ มีหน้าที่พิจารณา เสนอนโยบาย วางแผน อำนวยการประสานงาน ควบคุม กำกับการ พัฒนา และดำเนินการด้านยุทธการ การสงคราม การดำรงขีดความสามารถในการรบการจัดและอัตรา การฝึกร่วมและผสม การควบคุมตรวจสอบประเมินผลการฝึกการวิจัยและพัฒนาทางการรบ การปฏิบัติราชการของกองทัพอากาศและแนวทางความร่วมมือและความตกลงทางทหารระหว่างประเทศ กับมีหน้าที่จัดการความรู้ควบคุม ประเมินผล และตรวจตรากิจการในสายวิทยาการด้านการยุทธการมีเจ้ากรมยุทธการทหารอากาศเป็นผู้บังคับบัญชารับผิดชอบมาตรา ๙กรมส่งกำลังบำรุงทหารอากาศ มีหน้าที่พิจารณา เสนอนโยบาย วางแผน อำนวยการประสานงาน ควบคุม กำกับการ พัฒนา และดำเนินการด้านการส่งกำลังบำรุงการพัสดุและทรัพย์สินของทางราชการ การสำรองสงคราม และการระดมสรรพกำลังกับมีหน้าที่จัดการความรู้ควบคุม ประเมินผลและตรวจตรากิจการในสายวิทยาการด้านการส่งกำลังบำรุงและแผนที่มีเจ้ากรมส่งกำลังบำรุงทหารอากาศเป็นผู้บังคับบัญชารับผิดชอบมาตรา ๑๐กรมกิจการพลเรือนทหารอากาศ มีหน้าที่พิจารณา เสนอนโยบาย วางแผน อำนวยการประสานงาน ควบคุม กำกับการ พัฒนา และดำเนินการด้านกิจการพลเรือน การประชาสัมพันธ์การสนับสนุนการพัฒนาประเทศ การป้องกันและแก้ไขปัญหาจากภัยพิบัติการช่วยเหลือประชาชน และโครงการอันเนื่องมาจากพระราชดำริกับมีหน้าที่จัดการความรู้ ควบคุม ประเมินผล และตรวจตรากิจการในสายวิทยาการด้านกิจการพลเรือนและการประชาสัมพันธ์มีเจ้ากรมกิจการพลเรือนทหารอากาศเป็นผู้บังคับบัญชารับผิดชอบมาตรา ๑๑กรมเทคโนโลยีสารสนเทศและการสื่อสารทหารอากาศ มีหน้าที่พิจารณา เสนอนโยบายวางแผน อำนวยการ ประสานงาน ควบคุม กำกับการ พัฒนาและดำเนินการด้านระบบบัญชาการและควบคุมข่าย เครือข่าย เทคโนโลยีสารสนเทศและการสงครามสารสนเทศการสื่อสารอิเล็กทรอนิกส์และการสงครามอิเล็กทรอนิกส์ กับมีหน้าที่จัดการความรู้ควบคุม ประเมินผลและตรวจตรากิจการด้านสารสนเทศและสงครามอิเล็กทรอนิกส์มีเจ้ากรมเทคโนโลยีสารสนเทศและการสื่อสารทหารอากาศเป็นผู้บังคับบัญชารับผิดชอบมาตรา ๑๒สำนักงานปลัดบัญชีทหารอากาศ มีหน้าที่พิจารณา เสนอความเห็น วางแผน อำนวยการประสานงาน ควบคุม กำกับการ พัฒนา และดำเนินการด้านการงบประมาณของกองทัพอากาศกับมีหน้าที่จัดการความรู้ ควบคุม ประเมินผล และตรวจตรากิจการในสายวิทยาการด้านปลัดบัญชีมีปลัดบัญชีทหารอากาศเป็นผู้บังคับบัญชารับผิดชอบมาตรา ๑๓กรมการเงินทหารอากาศ มีหน้าที่อำนวยการ ควบคุม กำกับการ พัฒนาและดำเนินการด้านการเงินของกองทัพอากาศ กับมีหน้าที่จัดการความรู้ ควบคุมประเมินผล และตรวจตรากิจการในสายวิทยาการด้านการเงินมีเจ้ากรมการเงินทหารอากาศเป็นผู้บังคับบัญชารับผิดชอบมาตรา ๑๔กรมจเรทหารอากาศ มีหน้าที่พิจารณา เสนอความเห็น วางแผน อำนวยการ ประสานงานควบคุม กำกับการ พัฒนา และดำเนินการด้านการตรวจสอบ ติดตามผลและประเมินผลการปฏิบัติราชการกองทัพอากาศตามนโยบายและภารกิจที่ได้รับมอบหมายให้เป็นไปตามระเบียบแบบธรรมเนียมของทหาร การสอบสวนเรื่องร้องทุกข์ ร้องเรียนรวมทั้งดำเนินการเกี่ยวกับการตรวจสอบมาตรฐานการบินมีเจ้ากรมจเรทหารอากาศเป็นผู้บังคับบัญชารับผิดชอบมาตรา ๑๕สำนักงานตรวจสอบภายในทหารอากาศ มีหน้าที่ตรวจสอบภายในโดยอิสระเพื่อประเมินประสิทธิภาพประสิทธิผลในการควบคุมและบริหารทรัพยากรตามความมุ่งหมายของกองทัพอากาศกับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านการตรวจสอบภายในมีผู้อำนวยการสำนักงานตรวจสอบภายในทหารอากาศเป็นผู้บังคับบัญชารับผิดชอบมาตรา ๑๖สำนักงานนิรภัยทหารอากาศ มีหน้าที่ดำเนินการด้านการนิรภัยการบินและการนิรภัยภาคพื้น ตามมาตรฐานของกองทัพอากาศและมาตรฐานสากลกับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านการนิรภัย มีผู้อำนวยการสำนักงานนิรภัยทหารอากาศเป็นผู้บังคับบัญชารับผิดชอบมาตรา ๑๗สำนักงานพระธรรมนูญทหารอากาศ มีหน้าที่พิจารณาเสนอความเห็น อำนวยการ ควบคุมกำกับการ พัฒนา ให้คำปรึกษา และดำเนินการเกี่ยวกับกิจการพระธรรมนูญ กฎหมาย ระเบียบธรรมเนียม วินัย ความตกลงระหว่างประเทศ กฎการใช้กำลัง การปกครอง นิติกรรม สัญญาคดีความ และการสงเคราะห์ทางกฎหมาย กับมีหน้าที่ควบคุม ประเมินผลและตรวจตรากิจการในสายวิทยาการด้านพระธรรมนูญมีผู้อำนวยการสำนักงานพระธรรมนูญทหารอากาศเป็นผู้บังคับบัญชารับผิดชอบมาตรา ๑๘หน่วยบินซึ่งขึ้นตรงต่อกองทัพอากาศ มีหน้าที่เตรียมและปฏิบัติการใช้กำลังตามอำนาจหน้าที่ของกองทัพอากาศมีผู้บังคับการกองบินเป็นผู้บังคับบัญชารับผิดชอบมาตรา ๑๙โรงเรียนการบิน มีหน้าที่ดำเนินการฝึกอบรม อำนวยการศึกษาให้แก่ศิษย์การบินและครูการบิน และฝึกการยังชีพ รวมทั้งการปฏิบัติการใช้กำลังตามอำนาจหน้าที่ของกองทัพอากาศมีผู้บัญชาการโรงเรียนการบินเป็นผู้บังคับบัญชารับผิดชอบมาตรา ๒๐กรมควบคุมการปฏิบัติทางอากาศมีหน้าที่เตรียมและดำเนินการเกี่ยวกับระบบควบคุม การปฏิบัติการทางอากาศการลาดตระเวนทางอากาศ การลำเลียงทางอากาศ การค้นหาและช่วยชีวิต การจราจรทางอากาศและการข่าวอากาศ กับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านการลาดตระเวน การค้นหาและช่วยชีวิตการบังคับการบิน การควบคุมอากาศยานและแจ้งเตือนอากาศยานและการอุตุนิยมวิทยามีผู้บัญชาการกรมควบคุมการปฏิบัติทางอากาศเป็นผู้บังคับบัญชารับผิดชอบมาตรา ๒๑หน่วยบัญชาการอากาศโยธินมีหน้าที่เตรียมและปฏิบัติการใช้กำลังภาคพื้นการป้องกันที่ตั้ง การต่อสู้อากาศยานการปฏิบัติการพิเศษ และการดุริยางค์ กับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านอากาศโยธินและดุริยางค์มีผู้บัญชาการหน่วยบัญชาการอากาศโยธินเป็นผู้บังคับบัญชารับผิดชอบมาตรา ๒๒กรมช่างอากาศ มีหน้าที่วางแผนการปฏิบัติ อำนวยการ ประสานงาน ติดตามกำกับการ พัฒนา และดำเนินการเกี่ยวกับกิจการช่างอากาศทั้งระบบ การพัสดุช่างอากาศและการพัสดุ เชื้อเพลิง กับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านช่างอากาศมีเจ้ากรมช่างอากาศเป็นผู้บังคับบัญชารับผิดชอบมาตรา ๒๓กรมสื่อสารอิเล็กทรอนิกส์ทหารอากาศ มีหน้าที่วางแผนการปฏิบัติ อำนวยการประสานงาน ติดตาม กำกับการ พัฒนา และดำเนินการเกี่ยวกับกิจการสื่อสารอิเล็กทรอนิกส์กิจการกระจายเสียงและกิจการโทรทัศน์ มาตรวิทยา และการพัสดุสื่อสารอิเล็กทรอนิกส์กับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านสื่อสารอิเล็กทรอนิกส์มีเจ้ากรมสื่อสารอิเล็กทรอนิกส์ทหารอากาศเป็นผู้บังคับบัญชารับผิดชอบมาตรา ๒๔กรมสรรพาวุธทหารอากาศ มีหน้าที่วางแผนการปฏิบัติ อำนวยการ ประสานงาน ติดตามกำกับการ พัฒนา และดำเนินการเกี่ยวกับกิจการสรรพาวุธ การทำลายวัตถุระเบิดและการพัสดุสรรพาวุธ กับมีหน้าที่จัดการความรู้ ควบคุม ประเมินผล และตรวจตรากิจการในสายวิทยาการด้านสรรพาวุธมีเจ้ากรมสรรพาวุธทหารอากาศเป็นผู้บังคับบัญชารับผิดชอบมาตรา ๒๕กรมแพทย์ทหารอากาศ มีหน้าที่วางแผนการปฏิบัติ อำนวยการ ประสานงาน ติดตามกำกับการ วิจัย พัฒนา และดำเนินการเกี่ยวกับการแพทย์ทหาร การแพทย์ทั่วไปเวชศาสตร์ป้องกัน การปฏิบัติการป้องกันสงครามนิวเคลียร์ ชีวะ เคมีการผลิตบุคลากรด้านการแพทย์ และการพัสดุด้านการแพทย์ กับมีหน้าที่จัดการความรู้ควบคุม ประเมินผล และตรวจตรากิจการในสายวิทยาการด้านการแพทย์มีเจ้ากรมแพทย์ทหารอากาศเป็นผู้บังคับบัญชารับผิดชอบมาตรา ๒๖กรมพลาธิการทหารอากาศ มีหน้าที่วางแผนการปฏิบัติ อำนวยการ ประสานงาน ติดตามกำกับการ พัฒนา และดำเนินการเกี่ยวกับกิจการด้านการพลาธิการการโภชนาการและการบริการ การพัสดุพลาธิการ กับมีหน้าที่จัดการความรู้ ควบคุมประเมินผล และตรวจตรากิจการในสายวิทยาการด้านพลาธิการและพัสดุ มีเจ้ากรมพลาธิการทหารอากาศเป็นผู้บังคับบัญชารับผิดชอบมาตรา ๒๗กรมช่างโยธาทหารอากาศ มีหน้าที่วางแผนการปฏิบัติ อำนวยการ ประสานงาน ติดตามกำกับการ พัฒนา และดำเนินการเกี่ยวกับกิจการช่างโยธา การสนามบินการดับเพลิงและกู้ภัยและการพัสดุช่างโยธา กับมีหน้าที่จัดการความรู้ ควบคุมประเมินผล และตรวจตรากิจการในสายวิทยาการด้านช่างโยธามีเจ้ากรมช่างโยธาทหารอากาศเป็นผู้บังคับบัญชารับผิดชอบมาตรา ๒๘กรมขนส่งทหารอากาศ มีหน้าที่วางแผนการปฏิบัติ อำนวยการ ประสานงาน ติดตามกำกับการ พัฒนา และดำเนินการเกี่ยวกับกิจการขนส่ง ยานพาหนะ และการพัสดุขนส่งกับมีหน้าที่จัดการความรู้ควบคุม ประเมินผล และตรวจตรากิจการในสายวิทยาการด้านขนส่งมีเจ้ากรมขนส่งทหารอากาศเป็นผู้บังคับบัญชารับผิดชอบมาตรา ๒๙กรมยุทธศึกษาทหารอากาศ มีหน้าที่วางแผนการปฏิบัติ อำนวยการ ประสานงานกำกับการ และดำเนินการเกี่ยวกับการศึกษาและการฝึกอบรมแก่กำลังพลของกองทัพอากาศตามที่กองทัพอากาศกำหนดและการอนุศาสนาจารย์ รวมทั้งตรวจตรากิจการในสายวิทยาการด้านการศึกษา การฝึกและการอนุศาสนาจารย์ มีเจ้ากรมยุทธศึกษาทหารอากาศเป็นผู้บังคับบัญชารับผิดชอบมาตรา ๓๐[๓] โรงเรียนนายเรืออากาศนวมินทกษัตริยาธิราชมีหน้าที่วางแผนการปฏิบัติ อำนวยการ ประสานงาน กำกับการและดำเนินการเกี่ยวกับการศึกษา การฝึกอบรม และประเมินผลแก่นักเรียนนายเรืออากาศรวมทั้งสนับสนุนการผลิตบุคลากรด้านการบินมีผู้บัญชาการโรงเรียนนายเรืออากาศนวมินทกษัตริยาธิราชเป็นผู้บังคับบัญชารับผิดชอบมาตรา ๓๑ กรมสวัสดิการทหารอากาศมีหน้าที่วางแผนการปฏิบัติ อำนวยการ ประสานงาน ติดตาม กำกับการ พัฒนาและดำเนินการเกี่ยวกับการสวัสดิการ การสงเคราะห์ การฌาปนกิจและการกีฬากับมีหน้าที่จัดการความรู้ ควบคุม ประเมินผล และตรวจตรากิจการในสายวิทยาการด้านสวัสดิการมีเจ้ากรมสวัสดิการทหารอากาศเป็นผู้บังคับบัญชารับผิดชอบมาตรา ๓๒ศูนย์วิจัยพัฒนาวิทยาศาสตร์เทคโนโลยีการบินและอวกาศ กองทัพอากาศมีหน้าที่วางแผนการปฏิบัติ ประสานงาน และดำเนินการเกี่ยวกับการวิจัยและพัฒนาวิทยาศาสตร์และเทคโนโลยีการบินและอวกาศ กิจการด้านนิวเคลียร์ ชีวะ เคมีและการพัสดุวิทยาศาสตร์ กับมีหน้าที่จัดการความรู้ ควบคุม ประเมินผลและตรวจตรากิจการในสายวิทยาการด้านวิทยาศาสตร์มีผู้อำนวยการศูนย์วิจัยพัฒนาวิทยาศาสตร์เทคโนโลยีการบินและอวกาศกองทัพอากาศเป็นผู้บังคับบัญชารับผิดชอบมาตรา ๓๓สถาบันเวชศาสตร์การบินกองทัพอากาศ มีหน้าที่วางแผนการปฏิบัติ อำนวยการประสานงาน ติดตาม กำกับการ พัฒนาและดำเนินการเกี่ยวกับเวชศาสตร์การบินแก่ผู้ทำการในอากาศและผู้เกี่ยวข้องและการพัสดุเวชศาสตร์การบิน กับมีหน้าที่จัดการความรู้ ควบคุมประเมินผลและตรวจตรากิจการในสายวิทยาการด้านเวชศาสตร์การบินมีผู้อำนวยการสถาบันเวชศาสตร์การบินกองทัพอากาศเป็นผู้บังคับบัญชารับผิดชอบมาตรา ๓๔สำนักงานผู้บังคับทหารอากาศดอนเมือง มีหน้าที่วางแผนการปฏิบัติ อำนวยการประสานงาน ติดตาม กำกับการ พัฒนา และดำเนินการเกี่ยวกับการสารวัตรทหารการรักษาความสงบเรียบร้อยการผ่านเข้าและออกภายในเขตพื้นที่ของกองทัพอากาศและพื้นที่ที่ได้รับมอบหมายและการพักอาศัย กับมีหน้าที่จัดการความรู้ ควบคุมประเมินผลและตรวจตรากิจการในสายวิทยาการด้านสารวัตรทหารมีผู้บังคับทหารอากาศดอนเมืองเป็นผู้บังคับบัญชารับผิดชอบมาตรา ๓๕หน่วยทหารอื่นซึ่งมีฐานะเทียบเท่ากองร้อย กองพัน กรม หรือกองพลซึ่งขึ้นตรงต่อกองทัพอากาศ มีหน้าที่ตามที่กระทรวงกลาโหมกำหนดมาตรา ๓๖ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพอากาศกองทัพไทย กระทรวงกลาโหมให้เหมาะสมกับสภาพงานและสอดคล้องกับพระราชบัญญัติจัดระเบียบราชการกระทรวงกลาโหมพ.ศ. ๒๕๕๑จึงจำเป็นต้องตราพระราชกฤษฎีกานี้พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองทัพไทย กระทรวงกลาโหม (ฉบับที่ ๒) พ.ศ. ๒๕๕๗[๔]มาตรา ๕ บทบัญญัติแห่งกฎหมาย กฎ ข้อบังคับ ระเบียบประกาศหรือคำสั่งอื่นใดที่อ้างถึงโรงเรียนนายเรืออากาศหรือผู้บัญชาการโรงเรียนนายเรืออากาศตามพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองทัพไทย กระทรวงกลาโหม พ.ศ. ๒๕๕๒ ให้ถือว่าบทบัญญัติแห่งกฎหมาย กฎ ข้อบังคับระเบียบ ประกาศหรือคำสั่งนั้นอ้างถึงโรงเรียนนายเรืออากาศนวมินทกษัตริยาธิราชหรือผู้บัญชาการโรงเรียนนายเรืออากาศนวมินทกษัตริยาธิราชตามพระราชกฤษฎีกานี้ แล้วแต่กรณีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่กองทัพอากาศได้ขอพระราชทานพระบรมราชานุญาตตั้งชื่อโรงเรียนนายเรืออากาศใหม่และทรงพระกรุณาโปรดเกล้าฯ พระราชทานชื่อว่า โรงเรียนนายเรืออากาศนวมินทกษัตริยาธิราชสมควรเปลี่ยนชื่อโรงเรียนนายเรืออากาศให้เป็นไปตามชื่อที่ได้รับพระราชทาน จึงจำเป็นต้องตราพระราชกฤษฎีกานี้วิศนี/ผู้จัดทำ๗ มกราคม ๒๕๕๘วิชพงษ์/ผู้ตรวจ๒๘ มกราคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๑๙ ก/หน้า ๓๖/๓๐ มีนาคม ๒๕๕๒[๒] มาตรา ๓ (๒๗)แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองทัพไทย กระทรวงกลาโหม (ฉบับที่ ๒) พ.ศ. ๒๕๕๗ [๓] มาตรา ๓๐แก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองทัพไทย กระทรวงกลาโหม (ฉบับที่ ๒) พ.ศ. ๒๕๕๗[๔] ราชกิจจานุเบกษาเล่ม ๑๓๑/ตอนที่ ๘๙ ก/หน้า ๒๐/๓๐ ธันวาคม ๒๕๕๗